Diari Oficial de la Generalitat Valenciana


Sumari del DOGV 4473, del 03-04-2003 (2003/3906)

DECRET 29/2003, d'1 d'abril, del Consell de la Generalitat, pel qual es modifiquen els models de determinats impresos oficials a utilitzar en les eleccions a les Corts Valencianes establits en el Decret 31/1987, de 13 d'abril, del Consell de la Generalitat, pel qual es regulen les condicions dels locals, urnes, paperetes, sobres i altres impresos oficials a utilitzar en les eleccions a Corts Valencianes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2003/04/01/29/dof/vci/html**

### Dades del document

Número de DOGV
:   4473

Data del DOGV
:   03-04-2003

Secció del DOGV
:   I. DISPOSICIONS GENERALS

Número del document
:   2003/3906


Data del document
:   01-04-2003

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * Corts Valencianes
    * Parlament regional
    * legislació
    * papereta de votació
    * eleccions regionals
    * organització electoral

DECRET 29/2003, d'1 d'abril, del Consell de la Generalitat, pel qual es modifiquen els models de determinats impresos oficials a utilitzar en les eleccions a les Corts Valencianes establits en el Decret 31/1987, de 13 d'abril, del Consell de la Generalitat, pel qual es regulen les condicions dels locals, urnes, paperetes, sobres i altres impresos oficials a utilitzar en les eleccions a Corts Valencianes. [2003/X3906]
  
El Decret 31/1987, de 13 d'abril, del Consell de la Generalitat, establix en els seus annexos els formats, models i la composició dels elements materials a emprar en les eleccions autonòmiques.
  
Atesa la proximitat de les eleccions a les Corts Valencianes, cal dictar les oportunes disposicions per a adaptar determinats models d'impresos oficials que figuren en l'esmentat decret, segons la redacció donada pel Decret 68/1991, de 29 d'abril, del Consell de la Generalitat, a la normativa estatal reguladora dels mateixos, constituïda pel Reial Decret 605/1999, de 16 d'abril, de regulació complementària dels processos electorals, modificat pel Reial Decret 1382/2002, de 20 de desembre.
  
En virtut d'això, i de conformitat amb el que establix la disposició addicional primera de la Llei 1/1987, de 31 de març, Electoral Valenciana, a proposta del conseller de Justícia i Administracions Públiques, conforme amb el Consell Jurídic Consultiu de la Comunitat Valenciana i després de la deliberació del Consell de la Generaltiat, en la reunió del dia 1 d'abril de 2003,
  
DECRETE
  
Article únic
  
Modificar els models de sobres (referències CV2.2 i CV2.3) regulats en l'annex 2 del Decret 31/1987, de 13 d'abril, del Consell de la Generalitat, pel qual es regulen les condicions dels locals, urnes, paperetes, sobres i altres impresos oficials a utilitzar en les eleccions a les Corts Valencianes, i s'introduix el model del sobre amb referència I.J.4.6.a), i els impresos queden tal com s'indica en l'annex de la present norma.
  
DISPOSICIÓ FINAL
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 1 d'abril de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller de Justícia i Administracions Públiques,
  
CARLOS GONZÁLEZ CEPEDA
  
ANNEX
  
- Referència CV 2.2
  
Sobre per a la tramesa de documentació de vot per correu a inscrits en el Cens Electoral de Residents Absents a l'Estranger.
  
Especificacions: dimensions 300x180 mm. aproximadament. Paper Kraft verjurat de 90 g/ m².
  
- Referència. CV 2.3
  
Sobre dirigit al president de la Junta Electoral Provincial per al vot dels inscrits en el Cens Electoral de Residents Absents a l'Estranger.
  
Especificacions: dimensions 125x176 mm. aproximadament. Color blanc, fons interior de 70 g/ m² amb requadre d'observacions.
  
- Referència. CV 2.3.a)
  
Sobre dirigit al president de la Junta Electoral Provincial per al vot dels inscrits en el Cens Electoral de Residents Absents a l'Estranger (no necessita franqueig).


Còpia Permalink ELI